**OTVOREN POZIV ZA PRIJAVU MLADIH NOVINARA I NOVINARKI NA KOSOVU*[[1]](#footnote-1)***

Program obuke za izgradnju kapaciteta i mentorstva za mlade novinare i novinarke i studente i studentkinje žurnalistike na temu:

„Međukulturalni dijalog i tranziciono novinarstvo“

***Regionalna kancelarija za saradnju mladih (RYCO), lokalna kancelarija na Kosovu u partnerstvu sa Misijom OEBS-a na Kosovu, ovim putem poziva mlade novinare i novinarke na Kosovu da učestvuju u programu obuke i mentorstva na temu „Međukulturalni dijalog i tranziciono novinarstvo“ u cilju jačanja i unapređenja veština i znanja o standardima kvalitetnog novinarstva u polju međukulturalnog dijaloga i tranzicionog novinarstva na Kosovu.***

***Program obuke i mentorstva ima za cilj da obogati i produbi znanje i razumevanja mladih novinara i novinarki na temu međukulturalnog dijaloga i tranzicionog novinarstva, kao i da pruži mentorstvo s ciljem unapređenja veština u stvaranju kvalitetnog novinarskog sadržaja.***

**SVRHA OBUKE:**

Jačanje profesionalnih kapaciteta novinara i novinarki u medijima jedan je od glavnih prioriteta RYCO kancelarije na Kosovu s obzirom na njihovu ključnu ulogu u izgradnji i promociji održivog i inkluzivnog mira.

Imajući ovo na umu, celokupna svrha programa obuke i mentorstva je da unapredi znanje i veštine mladih novinara i novinarki da efektivno izveštavaju i prate medijski sadržaj o pitanjima koja se odnose na međukulturalni dijalog i tranziciono novinarstvo.

Po završetku četvorodnevne obuke i dvomesečnog programa mentorstva, učesnici/ce će:

* se upoznati sa konceptima pristupa zasnovanog na ljudskim pravima u medijima, međukulturalnim dijalogom i tranzicionim novinarstvom;
* se upoznati sa konceptima kvalitetnih novinarskih standarda u oblasti međukulturalnog dijaloga, tranzicionog novinarstva i ljudskih prava;
* steći teorijsku osnovu za pripremu i razradu sadržaja o temama Programa (uključujući razumevanje kako pripremiti programski sadržaj koji uključuje rod i različitost);
* imati priliku da rade praktično i samostalno, takođe u malim grupama pod nadzorom stručnog mentora;
* imati mogućnost da objave proizvedeni sadržaj u raznim lokalnim i regionalnim medijima;
* imati priliku da učestvuju u takmičenju za najbolji sadržaj proizveden tokom Programa;
* imati mogućnost da stažiraju.

Četvorodnevna obuka odvijaće se fizički u skladu sa svim Kovid-19 merama i odvijaće se na albanskom/srpskom/engleskom jeziku. Program mentorstva s druge strane biće organizovan na način koji odgovara vremenu i dnevnom redu grupe. Ciljna grupa mladih polaznika/ca obuke obezbediće rodni paritet i odgovarajuću različitost.

Polaznici/ce obuke dobiće i sertifikat o aktivnom učešću u programu, između ostalih pogodnosti, ukoliko pohađaju obuku i u celosti učestvuju u programu.

**OČEKIVANI REZULTATI**

Od svih učesnika/ca se očekuje da proizvedu do dve pojedinačne priče i doprinesu grupnoj priči. Priče će biti objavljene u lokalnim medijima i potencijalno na novoj RYCO digitalnoj platformi za mlade.

**DATUMI OBUKE**
Prvi modul: Međukulturalni dijalog, 8 -9 jul 2021.
Drugi modul: Tranziciono novinarstvo, 10. jul 2021.
Treći modul : Ljudska prava u kontekstu medija, 11. jul 2021.

**TRAJANJE OBUKE:**  Četiri dana

**TRAJANJE MENTORSTVA:** Dva meseca

**KRITERIJUMI PRIHVATLJIVOSTI:**

Program obuke i mentorstva namenjen je isključivo mladim novinarima i novinarkama i studentima i studentkinjama žurnalistike na Kosovu koji/e pokazuju interesovanje da žele da se bave temom međukulturalnog dijaloga i tranzicionog novinarstva u svom budućem radu.

**Uslove koje mladi novinari i mlade novinarke moraju da ispune da bi se prijavili uključuju:**

* Kandidati i kandidatkinje koji/e planiraju da u svom budućem radu stvaraju sadržaj o međukulturalnom dijalogu i tranzicionom novinarstvu;
* Kandidati i kandidatkinje koji/e u potpunosti pohađaju obuku i ispunjavaju očekivanja Programa;
* Kandidati i kandidatkinje koji/e pokazuju motivaciju i interesovanje za teme međukulturalnog dijaloga, tranzicionog novinarstva i ljudskih prava;
* Kandidati i kandidatkinje koji/e imaju odlične sposobnosti po pitanju akademskog pisanja;
* Kandidati i kandidatkinje koji/e imaju jako znanje i veštine odgovarajućeg nivoa iz oblasti novinarstva i novinarske veštine;
* Kandidati i kandidatkinje koji/e pokazuju interesovanje za regionalnu saradnju i rad RYCO-a.
* Kandidati i kandidatkinje koji/e pokazuju najveće poštovanje prema ljudskim pravima, rodnoj ravnopravnosti i principima različitosti.

 **ROK ZA PRIJAVU**

Poziv je otvoren do **25. juna 2021, 23.59 č.**

**PODNOŠENJE PRIJAVA**

Ako vas ova prilika zanima i ispunjavate prethodno navedene uslove, pošaljite svoj rezime, propratno pismo i sadržaj po svom izboru koji ste proizveli putem imejla na: besarta.halimi@rycowb.org. U predmetu odnosno nazivu imejl pošte stavite: PYJ - Ime i prezime.

Ako budete obavešteni da ste jedan/a od finalista/kinja, možda ćemo da zatražimo da nam dostavite dodatnu dokumentaciju.

**NAPOMENA:**

Učesnici/ce će biti izabrani/e na osnovu kriterijuma utvrđenih u pozivu za podnošenje prijava, na osnovu kvaliteta prijave koju su podneli/e, uzimajući u obzir rodnu ravnopravnost, različitost i geografsku ravnotežu.

**Kada se prijavljujete imajte u vidu da će svi učesnici/ce koji/e budu izabrani/e da pohađaju obuku biti obavešteni putem imejla najkasnije do 30. juna 2021.**

Sva eventualna pitanja mogu da se upute lokalnoj RYCO kancelariji na Kosovu putem imejla na besarta.halimi@rycowb.org

**O ORGANIZATORIMA**

**Regionalna kancelarija za saradnju mladih (RYCO)** je institucionalni mehanizam koji funkcioniše nezavisno, a koji je osnovalo šest članica Zapadnog Balkana (WB6): Albanija, Bosna i Hercegovina, Kosovo, Crna Gora, Severna Makedonija i Srbija, u cilju promovisanja duha pomirenja i saradnje među mladima u regionu kroz programe razmene mladih. Za više informacija o RYCO-u, posetite [www.rycowb.org](http://www.rycowb.org/)

**Misija OEBS-a na Kosovu** - jedna od najvećih terenskih operacija OEBS-a, Misija OEBS-a na Kosovu, sprovodi široku lepezu aktivnosti na polju ljudskih prava, demokratizacije i javne bezbednosti. Misija je posebno angažovana na polju zaštite prava zajednica; zaštite kulturnog i verskog nasleđa; praćenja rada pravosuđa; uvođenja načela rodne ravnopravnosti; slobode i razvoja medija; unapređenja mehanizama za borbu protiv diskriminacije; unapređenja učešća mladih u političkom i javnom životu; borbe protiv terorizma i visokotehnoloških pretnji; unapređenja programa obuke za policiju i podrške ključnim strategijama za policijski rad; i podrške primeni sporazuma koji proizilaze iz dijaloga između Prištine i Beograda kojim posreduje Evropska unija. Misija prati rad vladinih, opštinskih i nezavisnih institucija i pomaže u jačanju zakonskih propisa i praktičnih politika koje se odnose na zaštitu ljudskih prava i prava zajednica; borbu protiv diskriminacije; slobodu izražavanja; rodnu ravnopravnost; i borbu protiv korupcije i organizovanog kriminala. Za više informacija o Misiji OEBS-a na Kosovu posetite [www.osce.org/en/mission-in-kosovo](http://www.osce.org/en/mission-in-kosovo)

1. Ovo određenje ne dovodi u pitanje stavove o statusu i u skladu je sa Rezolucijom Saveta bezbednosti Ujedinjenih nacija 1244 i mišljenjem Međunarodnog suda pravde o proglašenju nezavisnosti Kosova. [↑](#footnote-ref-1)